Diari Oficial de la Generalitat Valenciana


Sumari del DOGV 7039, del 05-06-2013 (2013/5791)

RESOLUCIÓ de 13 de maig de 2013, de la Conselleria de Presidència i Agricultura, Pesca, Alimentació i Aigua, per la qual s'adopta i fa pública la decisió favorable a la modificació del plec de condicions de les indicacions geogràfiques protegides Xixona i Torró d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7039

Data del DOGV
:   05-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5791


Data del document
:   13-05-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 13 de maig de 2013, de la Conselleria de Presidència i Agricultura, Pesca, Alimentació i Aigua, per la qual s'adopta i fa pública la decisió favorable a la modificació del plec de condicions de les indicacions geogràfiques protegides Xixona i Torró d'Alacant. [2013/5791]  
Sol·licitada pel Consell Regulador de les Indicacions Geogràfiques Protegides Xixona i Torró d'Alacant la modificació del seu plec de condicions document únic, en data 23 de setembre de 2009, davant de la Direcció General de Comercialització de la Conselleria d'Agricultura, Pesca i Alimentació, és procedent la seua tramitació, d'acord amb el que preveu l'article 53 del Reglament (UE) núm. 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris (DOUE L343/1, 14.12.2012), i conforme al procediment previst en el Reial Decret 1069/2007, de 27 de juliol, pel qual es regula el procediment per a la tramitació de les sol·licituds d'inscripció en el Registre Comunitari de les Denominacions d'Origen Protegides i de les Indicacions Geogràfiques Protegides i l'oposició a estes (BOE 213, de 05.09.2007), d'acord amb el que establix la disposició transitòria única del Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el Registre Comunitari i l'oposició a estes (BOE 251, 18.10.2011) relativa a la tramitació de sol·licituds anteriors, i que establix que:«les sol·licituds, la tramitació de les quals s'haja iniciat abans de la data d'entrada en vigor d'este reial decret continuaran els procediments previstos en el Reial Decret 1069/2007, de 27 de juliol, pel qual es regula el procediment per a la tramitació de les sol·licituds d'inscripció en el Registre comunitari de les denominacions d'origen protegides i de les indicacions geogràfiques protegides i l'oposició a estes».  
  
D'acord amb el que preveu l'article 6 del Reial Decret 1069/2007, de 27 de juliol, abans citat, en el Boletín Oficial del Estado número 306, de 21 de desembre de 2011, es va publicar un anunci de la Direcció General d'Empreses Agroalimentàries i Desenrotllament Rural, per mitjà del qual es donava publicitat a la sol·licitud de modificació dels plecs de condicions de les indicacions geogràfiques protegides Xixona i Torró d'Alacant i es concedia un termini de dos mesos perquè qualsevol persona física o jurídica establida o resident legalment a Espanya, i els legítims drets o interessos de la qual es consideren afectats, formulara oposició a la dita modificació. Una vegada transcorregut el termini concedit a este efecte, no s'ha cap presentat declaració d'oposició en temps i forma.  
Una vegada finalitzats els tràmits anteriors i vist l'informe emés per la Direcció General d'Empreses Agroalimentàries i Pesca i entenent que la sol·licitud de modificació complix les condicions que establix el Reglament (UE) núm. 1151/2012, del Parlament Europeu i del Consell, de 21 de novembre de 2012, és procedent adoptar una decisió favorable que aprove la dita modificació del plec de condicions, així com fer-la pública junt amb el plec de condicions actualitzat.  
  
Per allò que s'ha exposat, d'acord amb el que preveu l'article 3 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat (DOCV 6919, 10.12.2012), en relació amb les competències que corresponen a esta conselleria, i vista la proposta de la directora general d'Empreses Agroalimentàries i Pesca, en l'exercici de les funcions que tinc atribuïdes, d'acord amb el que establix l'article 28 de la Llei 5/1983, de 30 de desembre, del Consell, resolc:  
  
  
Primer  
Adoptar i fer pública la decisió favorable a la modificació dels plecs de condicions de les indicacions geogràfiques protegides Xixona i Torró d'Alacant anunciades en el Boletín Oficial del Estado, número 306, de 21 de desembre de 2011, una vegada realitzat el tràmit d'oposició i comprovat que complix els requisits del Reglament (UE) núm. 1151/2012 del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris.  
  
  
Segon  
Publicar la versió dels plecs de condicions en què s'ha basat esta decisió favorable en la pàgina web de la Conselleria de Presidència i Agricultura, Pesca, Alimentació i Aigua:  
  
  
  
Este acte posa fi a la via administrativa i contra este es pot interposar, potestativament, recurs de reposició davant del conseller de Presidència i Agricultura, Pesca, Alimentació i Aigua, en el termini d'un mes comptat de l'endemà de la notificació o impugnar-se directament davant de l'orde jurisdiccional, per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua notificació, de conformitat amb el que disposen els article 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 10 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 13 de maig de 2013.- El conseller de Presidència i Agricultura, Pesca, Alimentació i Aigua: José Císcar Bolufer.